У складу са неотуђивим овлашћењима грађанске суверености дефинисаних Уставом Републике Србије, члан 2. у целости,

Сагласно уставној преамбули којом је потврђено да је Аутономна покрајина Косово и Метохија саставни део територије Србије,

Потврђујући Устав Републике Србије, члан 8, став 1,

Позивајући се на јамчење и признање улоге политичких ентитета у обликовању воље грађана гарантованих Уставом Републике Србије, члан 5, став 1,

Имајући у виду у потпуности неиспуњење преузетих обавеза мисије Уједињених Нација на Косову/УНМИК, произашлих из Одлуке Савета безбедности Уједињених Нација о доношењу Резолуције S/RES/1244 од 10. јуна 1999.

Згрожени неиспуњењем свих обавеза које је међународна мировна мисија под НАТО командом, КФОР, преузела на себе по потписивању Војно-техничког споразума у Куманову дана 09. јуна 1999.

Трпећи незапамћени терор, етничко чишћење, ускраћивање свих видова људских и мањинских права, насилну асимилацију, прекрајање историје и традиције, уништење културно-историјских споменика и верских објеката, присвајање приватне и друштвене имовине коју над српским и осталим неалбанским живљем на Косову и Метохији у континуитету од 1999. до данас, подмукло проводе терористи самопроглашене „Републике Косово“, њихови Западни савезници и мисије КФОР, УНМИК, ОЕБС, ЕУЛЕКС,

Покрет „Моба“, избегли, расељени, потлачени и терорисани држављани Републике Србије из Покрајине Косово и Метохија и свеукупни патриотски српски национални корпус, у државотворном и уставном јединству, у складу са горе наведеним уставним овлашћењима, са вером у Бога, правду, законе, историју и традицију, владавину домаћег и међународног права, заједнички проглашавају

**Д Е К Л А Р А Ц И Ј У**

**О ПРОГЛАШЕЊУ ОКУПАЦИЈЕ СРПСКЕ АУТОНОМНЕ ПОКРАЈИНЕ**

**КОСОВО И МЕТОХИЈА И ПОНИШТЕЊУ СВИХ МЕЂУНАРОДНИХ УГОВОРА И СПОРАЗУМА ВЕЗАНИХ ЗА КОСОВО И МЕТОХИЈУ**

Чиме обавезујемо Народну скупштину да поступи у складу са Уставом, члан 99/5 и одмах и неодложно организује одбрану народа, имовине, добара, уставног поретка и територијалне целовитости Републике Србије у складу са Уставом, члан 139. те врати надлежности АП КиМ у складу са Уставом Републике Србије, члан 183. у целини, члан 184. у целини, члан 185. у целини.

**Позивамо Србију на отпор окупатору, издајницима и непријатељима и на бдење до ослобођења!**

У Београду 12. септембра 2024.